અમદાવાદ મ્યુનિસિપલ કોર્પોરેશને શહેરની જનતાને સ્માર્ટ સિટીનું સ્વપ્ન દેખાડ્યું છે. શહેર સ્માર્ટ બને ત્યારની વાત ત્યારે પણ શહેરના વિકાસની ઓળખ આપતા મેગા પ્રોજેક્ટનું મેન્ટેનન્સ પણ મ્યુનિસિપલ કોર્પોરેશન કરી શકતું નથી. તેનો જીવતો જાગતો પુરાવો બીઆરટીએસ બસ સ્ટેન્ડ છે. પ્રોજેક્ટ સાકાર થયા પછી તંત્રએ તેની સારસંભાળ રાખવા પાછું વળીને જોયું નથી. અમદાવાદમાં મેમ્કો બીઆરટીએસની સ્થિતિ બિસમાર હાલતમાં છે આ બીઆરટીએસ બસ સ્ટેન્ડનાં ઉપરના ભાગે પતરાં તૂટી ગયાં છે ને ગમે ત્યારે પતરાં ઊડીને નીચે પડે તો કોઈ મોટી ઘટના પણ સર્જાઈ શકે છે. તંત્રની બેદરકારીને કારણે બસ સ્ટન્ડનું મેન્ટેનન્સ કરવામાં આવતું નથી.